УНИВЕРЗИТЕТСКА ДЕЧЈА КЛИНИКА
Број:
Датум:
Б е о г р а д
Тиршова 10
Телефон: 011/20 60 676
Факс:       011/26 84 672
Klinika@udk.bg.ac.rs

На основу Кадровског плана за Универзитетску дечју клинику за 2024. годину. бр. 112-01-86/2024-02 од 28.03.2024.године, Сагласности Министарства здравља број 112-01-1206/2024-02 од 13.11.2024.године и одредаба чланова 7, 8, 9 Посебног колективног уговора за здравствене установе чији је оснивач Република Србија, аутономна покрајина и јединица локалне самоуправе (Службени гласник РС бр.96/2019, 58/2020 - Анекс I), Универзитетска дечја клиника, Београд,  Тиршова 10,  расписује:



Ј А В Н И  О Г Л А С  
 
за пријем у радни однос на неодређено време са пуним радним временом и претходним пробним радом у трајању од 6(шест) месеци

· самосталног финансијско-рачуноводственог сарадника, Одсек за књиговодствено-финансијске послове са магацином – 1(један) извршилац


I

   РАСПИСУЈЕ СЕ ЈАВНИ ОГЛАС за пријем у радни однос на неодређено време са пуним радним временом и претходним пробним радом у трајању од 6(шест) месеци на послове самосталног финансијско-рачуноводственог сарадника, Одсек за књиговодствено-финансијске послове са магацином – 1(један) извршилац.

Описи послова за сва радна места су утврђени Правилником о унутрашњој организацији и систематизацији послова Универзитетске дечје клинике, Београд, Тиршова 10.
II

УТВРЂУЈУ  СЕ  услови за пријем у радни однос на  неодређено време са пуним радним временом и претходним пробним радом у трајању од 6(шест) месеци на послове самосталног финансијско-рачуноводственог сарадника, Одсек за књиговодствено-финансијске послове са магацином – 1(један) извршилац код послодавца - Универзитетске дечје клинике, како следи:

· Високо образовање на основним студијама у обиму од 180 ЕСПБ бодова
· знање рада на рачунару



             III

Рок за пријаву кандидата траје осам дана од дана објављивања огласа у листу „Послови“ Националне службе за запошљавање.
 
Пријаве се шаљу у затвореној коверти на адресу: Универзитетска дечја клиника, Тиршова 10, 11000, Београд, са назнаком „ПРИЈАВА НА КОНКУРС ЗА ПРИЈЕМ САМОСТАЛНОГ ФИНАНСИЈСКО-РАЧУНОВОДСТВЕНОГ САРАДНИКА, ОДСЕК ЗА КЊИГОВОДСТВЕНО - ФИНАНСИЈСКЕ ПОСЛОВЕ СА МАГАЦИНОМ НА НЕОДРЕЂЕНО ВРЕМЕ – 1(ЈЕДАН) ИЗВРШИЛАЦ“


  IV

Приликом пријаве на конкурс кандидати су дужни да доставе следећа документа:

· кратку биографију
· фотокопију личне карте
· фотокопију дипломе о завршеној школи
· фотокопију радне књижице или другог доказа о радном искуству кандидата ( уговори о раду, волонтерски уговори, потврда послодавца и сл.) 

Кандидати који испуњавају услове из огласа могу бити позвани на разговор ради пружања додатних података који могу бити важни за одлуку о пријему претходно искуство о раду, додатно образовање или способљеност, дужина трајања школовања и сл.).

Приликом заснивања радног односа, кандидати су дужни да доставе лекарско уверење као доказ о здравственој способности за послове за које се прима.

Оглас објавити на огласној табли Националне службе,  интернет страници Министарства здравља Републике Србије као и на огласној табли и сајту клинике.


Неблаговремене и непотпуне пријаве неће се узимати у разматрање. 

